Държавен вестник, бр. 53, 2018 г., стр. 21

БРОЙ  53	
Д Ъ Р Ж А В Е Н  В Е С Т Н И К 	
СТР.  21  
а) Определяне на банка или банки, къде­
то да бъдат държани средствата. При 
избора на банката или банките целта 
е да се осигурят най-благоприятните 
условия за необходимото обслужване 
и подобаваща сигурност за депозитите;
б) Създаване и цялостно управление на 
всички сметки;
в) Разрешаването с два подписа на 
преводите и тегленията по сметките. 
Решенията за разрешаване на преводи 
и финансовите ограничения се вземат 
от Главния комитет по ресурсите.
8. HQ MND-SE следва да поддържа пъл­
на и изчерпателна документация за всички 
разходи, направени в рамките на поделения 
многонационален бюджет, както и годишен 
доклад, в който подробно да бъде разписано, 
че гореспоменатият разход следва да бъде 
предоставен на ГКР. Ако към края на даден 
отчетен период разходите в рамките на поде­
ления многонационален бюджет са по-ниски 
от прогнозираните, фактурите за следващите 
периоди следва да бъдат коригирани съобраз­
но това. Ако към края на годината дадена 
Страна участник е заплатила по-голяма сума 
от съответния дял от гореспоменатите дейст­
вително направени разходи, превишението 
следва да бъде задържано и приспаднато от 
дела на вноската на тази Страна участник за 
следващата година.
Раздел IX
Социално-битово осигуряване и отдих 
1. Личният състав на Страните участници и 
зависимите лица, включително националните 
поддържащи елементи и зависимите от тях 
лица, имат достъп до служебните социално-
битови съоръжения на Рамковата държава, 
в случай че такива са на разположение и 
според националните изисквания и стандарти 
на Рамковата държава. Тези услуги подлежат 
на възстановяване на средствата по тарифи 
за дадения момент, обявени от HQ MND-SE, 
на същата база, на която това се извършва 
за личния състав на Рамковата държава и 
зависимите от тях лица.
2. Освен това на личния състав на Страните 
участници и зависимите от тях лица, включи­
телно националните поддържащи елементи и 
зависимите от тях лица, се осигурява достъп 
до местата за отдих и култура на Рамковата 
държава, в случай че има такива на разполо­
жение. Таксите за тези съоръжения са същите 
както за личния състав на Рамковата държава 
и заплащането им е отговорност на използ­
валия съоръженията.
3. Договорености за поддръжка на личния 
състав.
Рамковата държава следва да предостави, 
когато такива са налични, в съответствие с 
разпоредбите, залегнали в настоящия МР и 
съгласно изискванията, законовите и подза­
коновите актове на Рамковата държава ло­
гистичната поддръжка и услугите, разписани 
в настоящата точка, на членовете на личния 
състав на Страните участници и зависимите 
от тях лица:
а) Съдействие при жилищното наста­
няване;
б) Достъп до и използване на социално-
битовите съоръжения и дейности за 
отдих и култура от страна на личния 
състав на HQ MND-SE и зависимите 
от тях лица при същите условия, при 
които такъв достъп се дава на личния 
състав на Рамковата държава;
в) Достъп до военни столове, офицерски, 
сержантски и войнишки клубове при 
същите условия, при които такъв 
достъп се дава на личния състав на 
Рамковата държава;
г) Медицински услуги по стандарт не 
по-висок от стандарта, прилаган от 
Рамковата държава спрямо собстве­
ния є личен състав и зависимите от 
тях лица. Първа помощ на мястото, 
на което е настъпило нараняването, 
следва обаче да се предоставя безплат­
но за развърнатия личен състав на 
HQ MND-SE. При отправено искане 
на развърнатия личен състав преди 
и след развръщането му следва да 
се осигурят стандартни медицински 
прегледи и ваксинации; 
д) Съдействие при осигуряването на 
образование на тези зависими лица, 
които са деца в училищна възраст;
е) Индивидуалните дължими суми и такси 
за тези услуги са отговорност на лицето, 
ползващо услугите. Те се изчисляват в 
съответствие с принципите, разписани 
в Анекс Г. Тези такси се изразяват 
във валутата на Рамковата държава, 
като в същата валута се уреждат и 
плащанията по представените сметки 
и квитанции. За всяка промяна следва 
да се изпрати своевременно писмено 
уведомление до Страните участници, 
придружено от мотивите, наложили 
промяната.
ж) При необходимост всяка Страна 
участник следва да предприеме всички 
разумни стъпки, за да гарантира, че 
всички сметки, предявени на личния 
є състав от страна на Рамковата 
държава, се уреждат своевременно; и
з)   Рамковата държава и останалите 
Страни участници не следва да из­
вличат приходи или печалба от про­
веждането на присъщите дейности на 
HQ MND-SE.